Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 463/12/2201	Dunajská Streda, 4.6.2013
EEČ : 2-16-77-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe odo dňa 19. mája 2011 do dňa 28. február 2012 v obci XXXXX, na ulici Veľký Trávnik, okres Dunajská Streda, v rodinnom dome č. 216 neoprávnene odoberal zemný plyn a to tým spôsobom, že narušil plombu na meradle č. 42/PL-2012 a ovplyvnil vlastným zásahom chod uvedeného meradla, na základe čoho mu bola nameraná nižšia hodnota odobratého zemného plynu, v dôsledku čoho porušil zákon č. 656/2004 Z. z. o energetike v znení neskorších predpisov a neoprávnený odber bol zistený počas kontroly pracovníka spoločnosti XXXXX, a.s. dňa 28.2.2012, čím XXXXX XXXXX spôsobil škodu vo výške 4.724,04 eur,

pretože trestné stíhanie je neprípustné proti tomu, kto zomrel alebo bol vyhlásený za mŕtveho.

Odôvodnenie:
Policajt Obvodného oddelenia Policajného Zboru v Dunajskej Strede uznesením ČVS: XXXXX zo dňa 03.09.2012 podľa § 206 ods. 1 Tr. por. vzniesol obvinenie XXXXX za prečin krádeže podľa § 212 ods. 2 písm. e), ods. 3 písm. a) Tr. zák., ktorý sa mal stať na tom skutkovom základe, ako je to uvedené vo výrokovej časti tohto uznesenia.

V priebehu skráteného vyšetrovania bolo zo zabezpečených dôkazov, najmä výsluchu poškodeného a listinných dôkazov preukázané protiprávne konanie, v dôsledku čoho bolo vznesené obvinenie za spáchanie vyššie uvedeného prečinu, avšak zo správy Mestského úradu v Dunajskej Strede vyplynulo, že obvinený XXXXX zomrel dňa 26.03.2006 v XXXXX. 

Podľa § 215 ods. 1 písm. d) Tr. por. s poukazom na ustanovenie § 9 ods.1 písm. d) Tr. por. trestné stíhanie je neprípustné proti tomu, kto zomrel alebo bol vyhlásený za mŕtveho.  
S poukazom na vyššie uvedené skutočnosti, keďže obv. XXXXX zomrel, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 
                   dní   od   jeho   doručenia   cestou  označenej   prokuratúry   na  Krajskú 
                   prokuratúru v Trnave. Sťažnosť  má odkladný účinok.  

JUDr. Viktor Kubala
prokurátor